37. ΑΠΟΦΑΣΙΣ ΥΠΟΥΡΓΩΝ ΑΝΑΠΛΗΡΩΤΟΥ ΠΡΟΕΔΡΙΑΣ  ΚΥΒΕΡΝΗΣΕΩΣ ΚΑΙ ΣΥΓΚΟΙΝΩΝΙΩΝ Αριθ. Ε2/11-3/1 της 21 Απρ./7Μαΐου 1969 (ΦΕΚ Β΄ 301) Περί συστάσεως Υπηρεσίας Εκπαιδεύσεως παρά τω Υπουργείω Συγκοινωνιών. Έχοντες υπ’ όψιν τας διατάξεις: α)Του Α.Ν. 91/1967 «περί οργανώσεως, λειτουργίας και αρμοδιοτήτων του Υπουργείου Προεδρίας Κυβερνήσεως», εν συνδυασμώ προς το Β.Δ. 617/1967 «περί οργανώσεως και λειτουργίας των Υπηρεσιών του Υπουργείου Προεδρίας της Κυβερνήσεως», β)του Α.Ν. 340/1968 «περί μέτρων βελτιώσεως της αποδοτικότητος των Δημοσίων Υπηρεσιών και ΝΠΔΔ» (άρθρ. 7, παρ. ιγ΄ και άρθρ. 8), γ)της υπ’ αριθ. 5724/Δ από 5 Μαρτ. 1969 αποφάσεως του Πρωθυπουργού «περί προσδιορισμού των αρμοδιοτήτων του Υπουργού Αναπληρωτού, Υφυπουργού και Γενικού Γραμματέως του Υπουργείου Προεδρίας Κυβερνήσεως» (ΦΕΚ 161/1969 Β΄), αποφασίζομεν: 1.Συνιστώμεν παρά τω Υπουργείω Συγκοινωνιών Υπηρεσίαν Εκπαιδεύσεως (ΥΡΕΚ) υπαγομένην υπό την Διεύθυνσιν Μελετών του Υπουργείου τούτου. 2.Η αποστολή της ΥΡΕΚ αφορά εις το σύνολον του προσωπικού, πάσης κατηγορίας ή κλάδου ή βαθμού, απασών των υπηρεσιών του Υπουργείου και συνίσταται εις την: α)Διακρίβωσιν τρεχουσών και πρόβλεψιν μελλοντικών προς μετεκπαίδευσιν του προσωπικού αναγκών. β)Επιλογήν των προς μετεκπαίδευσιν υπαλλήλων τόσον εν Ελλάδι όσον και εν τω εξωτερικώ προς συμμετοχήν τούτων εις τα προγράμματα τεχνικής βοηθείας, ως και τα τοιαύτα τα χρηματοδοτούμενα υπό του ΙΚΥ ή εξ ετέρας πηγής. γ)Διακρίβωσιν των εις τεχνικήν βοήθειαν αναγκών ανεξαρτήτως μετεκπαιδεύσεως. Εις τον τομέα τούτον περιλαμβάνεται η μετάκλησις εμπειρογνωμόνων προς εκτέλεσιν μελετών ή ερευνών επί των οποίων δεν υπάρχει προηγουμένη εμπειρία εν Ελλάδι. δ)Κατάρτισιν προγραμμάτων μετεκπαιδεύσεως των υπαλλήλων. ε)Εκτέλεσιν προγραμμάτων μετεκπαιδεύσεως, ως προσανατολισμού των νεοδιοριζομένων, ενδοϋπηρεσιακής καταρτίσεως (IN SERVICE TRAINING) και ετέρων προσφόρων τοιούτων. ς)Μέριμναν προς αξιοποίησιν της μετεκπαιδεύσεως δια της χρησιμοποιήσεως των μετεκπαιδευθέντων εις τας καταλλήλους προς το αντικείμενον της μετεκπαιδεύσεώς των θέσεις. ζ)Μέριμναν δια την εφαρμογήν των κειμένων διατάξεων εν σχέσει προς τας υποχρεώσεις των μετεκπαιδευομένων υπαλλήλων. 3.Η επάνδρωσις της ΥΡΕΚ θα συντελήται μερίμνη του Υπουργείου Συγκοινωνιών εν συνεργασία μετά της Διευθύνσεως Εκπαιδεύσεως (ΔΙΕΚ) της παρά τω Υπουργείω Προεδρίας Κυβερνήσεως (ΥΠΠΚ) Γενικής Διευθύνσεως Δημοσίας Διοικήσεως (ΓΔΔΔ), άνευ αυξήσεως των οργανικών θέσεων, δια της χρησιμοποιήσεως προσωπικού, επιλεγομένου μεταξύ των υπηρετούντων παρά τω Υπουργείω Υπαλλήλων Α΄ κατηγορίας, κατά προτίμησιν δε μεταξύ των τυχόντων ειδικής εν προκειμένω μετεκπαιδεύσεως. (Αντί της σελ. 16,03) Σελ. 16,03(α) Τεύχος 366-Σελίς 81 « Υπουργείο Υποδομών, Μεταφορών και Δικτύων » 21.Α.α.37 4.Η ΥΡΕΚ του Υπουργείου Συγκοινωνιών,  εν τη εκπληρώσει της εν παρ. 2 αποστολής,  συνεργάζεται μετά της ΔΙΕΚ, ΓΔΔΔ, ΥΠΠΚ,  ήτις αποτελούσα το κεντρικόν συντονιστικόν  όργανον δια την εν γένει ανάπτυξιν και βελτίωσιν  των δυνατοτήτων του ανθρωπίνου παράγοντος  εν    τη       Δημοσία      Διοικήσει,      ρυθμίζει      το όλον θέμα της μετεκπαιδεύσεως του προσωπικού των Δημοσίων υπηρεσιών και ΝΠΔΔ. Η παρούσα δημοσιευθήτω δια της Εφημερίδος της Κυβερνήσεως. Σελ. 16,04(α) Τεύχος 366-Σελίς 82 21.Α.α.37 « Υπουργείο Υποδομών, Μεταφορών και Δικτύων » 